उदालगुरि , फेब्रुवारि 27 : आसाम हादोरसानि बड'लेन्ड हालामनि सिङाव , सर्व शिखा अभियान ( एसएसए ) नि सोलोंथाय आयेननि गेजेरजों टेट आन्जादआव उथ्रिसार जानानै गोजौ गुदि फरायसालिफोरनि ( Upper Primary ) थाखाय लोगो फोरोंगिरिनि मासिआव मुं थिसन्नाय बिजाथिफोरा नाथ्रोदनानै दोनजादों होन्ना माखासे फोरोंगिरिफोरा बुङो । बिथांमोनहा बुंदोंदि , बीटीसी खुंथायनि सोलोंथाय बिफानआ Teachers Eligibility Test एबा टेट आन्जाद आव उन्थिसार जानानै कनट्रेकसुयेलनि फोरोंथाय मावबोनायनि फोरमान दिन्थिदोंब्लाबो नाथ्रोदनानै दोनबोदों । माखासे फोरोंगिरिफोरनि हान्जाया खौरांगिरिफोरनि सिगांआव बुंदोंदि , " एसएसएनि गेजेरजों फोरोंगिरि सायख'नायाव सोलोंथाय बिफानआ नाथ्रोदनानै दोनबोदों । एसएसएनि आयेनफोरनि बादिब्ला B . Ed आरो ब्रै बोसोर सिगांग्रो फोरोंथायनि फोरमान होदोंब्लाबो बिटिएडि ओनसोलनि बीटीसी खुंथानि सोलोंथाय बिफानआ साक्रिनि गनायथि होबोआखै " । बेफोरनि सायाव नोजोर होआब्ला फैगौ समफोराव थार बिजिरनाय नागिरनानै बिजिरसालिआव थांगोन होन्नाबो बिथांमोनहा हुमखि होयो । 
टेट आन्जादआव उथ्रिसार जानाय बीटीएडि हालामनि फोरोंगिरिफोरनि साक्रिआव जेंना सोमजिदों